y Gobierno ta sorprend1 


uiznieht e las Mainta tempran WEB a informa cu tin aumento 
e RICA. Diabierna scolnan tarifa di awa, entrante prome di juli. Un aumento 


Arub cu ta afecta e grupo mas grandi di ciudadano cu un 
rde ta duna les normal bracket mas costoso. Prome Minister di su banda a 
keda sorprendi cu e decision tuma door di WEB 

Aumento di prijs di awa y coriente tabata 
“donderslag bij heldere hemel” 


Ur pueblo sperando y anticipando pasada di un 
tormenta tropical diaranson atardi, a wordo 
sorprendi diahuebs mainta ora cu di nada, absolutamente 
nada, e compania di awa y electricidad, WEB Aruba NV, 
a anuncia aumento di prijs di awa entrante awe diabierna 
prome di Juli. 


Ningun indicacion cu esaki lo a sosode asina lihe, apesar 
cu pa algun siman caba ta speculando cu esaki lo tin 
cu sosode pero den henter comunidad practicamente, 
ningun alma por a pensa un rato den e ambiente di tempo 
malo, cu e lo a drenta na vigor asina rapido.; 


Pueblo ta saliendo for di un sla pa otro sla ya cu ainda 
e impacto di un aumento drastico di prijs di gasolin y 
diesel, ainda ta afectando miles y miles di hende riba e 
isla aki y awor e situacion a bira ainda mas serio cu e 
aumento anuncia pa e compania di awa y electricidad. 


Den un reaccion duna na prensa ayera mainta, Prome 
Minister Evelyn Wever Croes a sigura cu e decision 
aki pa aumenta e prijs di awa, ta un decision unilateral 
tuma pa gerencia di WEB Aruba NV, sin cu a informa 
gobierno cu ta e unico accionista di e compania aki. 


Un expresion cu ta sugeri cu su gobierno no tin nada 
di haber cu e asunto di aumento aki, algo cu pa hopi 
hende simplemente no por ta berdad, sigur mirando e 
hecho cu for di algun tempo caba, e compania di awa 
y electricidad pa wordo dirigi pa Lati Wever, swa di 
Prome Minister y poni eynan pa e gobierno di e Prome 
Minister. 


A costa pueblo hopi placa cu e maniobra politico 
aki, caminda a duna un golden handshake na e dos 
directornan di e compania afia pasa pa gobierno pone 
un hende den un rol di ‘stroman’ pa atende interesnan 
di gobierno aki den e compania. 


E impacto tabata fuerte, mucho mas cu e hecho cu 
durante momentonan dificil cu pueblo a bin ta pasando 
aden cu menasa di un mal tempo cu tabata algo serio, 
e cambio aki lo a ser planea y impone, dunando e 
impresion cu scoge un situacion di un impacto asina 
grandi manera e isla ser someti na un experencia igual 
c'un horcan y cu ningun hende lo pone atencion na e 
aumento aki. 


Te cu ayera nochi, representantenan di pueblo den 


ATIA: No tabatin motibo pa sector 


gubernamental no funciona diahuebs 


en un declaracion masha cortico, e organisacion empresarial 
ATIA ta reacciona riba e hecho cu diahuebs empleadonan 
publico a keda cas innecesariamente. 


ATIA como representante y e bos di comercio di Aruba no ta 


compronde dicon sector publico ta keda cera si sector priva si , 
por a habri riba 30 juni, un dia despues di PTC2. Sector priva ta | 


depende di sector publico den varios area pa fungi efectivamente. 
Por pensa riba DOW, Aduana, Arubus, DIP, DIMAS, DPL y DIMP, 
cu ta departamentonan clave pa sector priva por ta productivo. 


No tin ni un rason pa empleadonan di sector publico sinta na 
cas diahuebs si tur cos ta “back to normal” manera Min Pres 
a anuncia diaranson den e conferencia di prensa di 5pm. Den 
e conferencia MinPres a anuncia cu lo kita e “shelter in place” 
pa 6am y trabounan por cuminsa bek. Pues tawata tin amplio 
tempo pa e empleadonan publico haya e informacion y presenta 
na pia di trabou diahuebs pa un dia productivo pa nos economia. 

AVVEMainta 


Prome cu Parlamento bay den reces 


Gobierno tin cu 12 punto di cambio den 


presupuesto 2022 pa wordo oficialisa 


a Aruba sigui haya sosten financiero di Hulanda, e ta 

depende totalmente di CAft cu ta instancia cu tin du duna 
conseho na Conseho di Minister di Reino riba e forma con 
gabinete Wever Croes, ta teniendo su mes na palabracionnan 
haci pa algun afia caba. Loke ta hungando un rol serio ainda pero 
cu gobierno no ta papia ariba, ta e hecho cu ainda tin un KB riba 
mesa cu a wordo “uitgesteld” pa duna gobierno di Aruba tempo 
pa introduci cambionan cu CAft a sugeri y exigi pa haci a base 
di palabracionnan cu tin hopi tempo riba mesa caba. 


Diamars ultimo Parlamento a aproba e ley di LNT cu tabata 
importante pa gobierno, pa atende cu e asunto di reduccion 
salarial di trahadonan publico, cu ta un medida cu nan mes a 
sugeri y implementa pero esey ta solamente un parti chikito di 
cambionan cu e comision di supervision ta exigiendo. 


CAft a mustra bon cla den su ultimo raportahenan, cu gobierno 
di Aruba no ta respeta no solamente palabracionnan haci pero 
tampoco ta duna atencion na sugerencia y consehonan di CAft 
manera mester ta y como tal e comision aki a mustra caba algun 
siman atras, cu nan lo conseha RMR pa medidanan drastico 
contra Aruba. Despues di aprobacion di e LNT, cu ta atende cu 
punto 3 die lista cu CAft a informa gobierno cu e tin cu cambia, 
ainda ta keda 12 punto cu gobierno tin cu atende cu urgencia 
ya cu aki dos siman Parlamento ta baha cu reces y e situacion 
lo bira ainda mas dificil. E prome punto cu tin cu wordo adapta 
riba presupuesto 2022, ta cu e comision a exigi di Minister di 


Finansa, pa reduci e aumento di e post “goederen en diensten” cu 
39 miyon, pa asina e gastonan aki lo ta e nivel di e periodo prome 
cu e pandemia di corona. Actualmente tin den presupuesto 2022 
e suma di 433 miyon y esaki lo tin cu bay bek te na 417 miyon 
pero ainda gobierno no sa for di unda e lo adapta of bay saca e 
placa aki pa cumpli cu e exigencia aki. 


Punto dos di e conseho di CAft ta cu gobierno tin cu kita for di 
presupuesto e suma di 3 miyon di subsidio cu a pone pa yuda 
Serlimar ya cu esaki ta contra palabracionnan haci den pasado 
pero aki tampoco ta conoci con lo haci esaki y ki consecuencia 
esaki lo tin pa e compania di recogemento di sushi di cas. 


Gabinete Wever Croes a dicidi di introduci un medida di 
reduccion di “loonbelasting” di 15 miyon cu prome cu a haci 
esaki, a wordo adverti dor di CAft pa no ehecuta esaki pero tog 
a haci y awor e comision kier pa saca esaki for di presupuesto 
2022 y introduci of aumenta otro impuestonan pa yega na e suma 
aki. Tin varios otro punto cu gobierno tin cu atende cu nan cu 
CAft kier mira pero con esaki lo sosode no ta conoci mirando 
cu vacacion ta na caminda y hopi di e puntonan aki, ta dificil pa 
wordo atendi y soluciona den un tempo asina corto. 


Di otro banda presupuesto 2022 mester a wordo entrega dia 
prome di september di 2021 pero ainda no ta cla mientras cu 
despues di reces en realidad ta presupuesto 2023 gobierno 
supuestamente tin cu entrega esaki. 


Sindicalista Gina Maduro ta cuestiona 


decision unilateral 


ja aumento tarifa awa 


wa y coriente ta servicionan escencial na cualkier pais. 

Aunke tin pais ta maneha nan sistema di produccion di awa 
y coriente manera un negoshi comun y coriente, organisacionnan 
di derecho humano ta bisa cu awa y coriente ta forma parti di 
e pakete basico pa consumidornan. E decision tuma door di 
WEB pa aumenta e tarifa di awa den forma unilateral ta wordo 
cuestiona entre otro den mundo sindical. 


E sindicalista di ABV Gina Maduro tambe a expresa su 
malcontento riba Facebook pa cu e decision aki di WEB. Gina 
Maduro a bisa cu “ta net 10 aña pasa a baha e tarifa di awa y 
coriente: 1 Augustus 2012. Mi ta compronde e motibonan pakico 
e tarifa mester wordo ahusta. Pero dicon no a mantene e mesun 
tabel y a hisa un solo biaha di 0 - 12 m3= 7.25 

Mantene e mesun tabel y hisa e bedrag per m3. 

0- 3 m3 =5.50 

4- 6 m3 = 6.00 


7 -12 m3= 6.50 
12 m3= 7.25 


Esaki lo ta un forma mas husto en bes di bay un solo biaha entre 0 
- 12 m3 =7.25 sin consulta cu ningun gremio comercial/ sindical 
y gobierno. 


Ken ta e consumidor bou 3 m3= 


E pensionado cu ta biba su so cu un solo entrada cu yama AOV. 
E grupo vunerabel aki bo ta castiga. Mi ta spera por evalua 
esaki prome cu introduci tarifa nobo per 1 juli 2022. Duna e 
fundacionnan y e stichtingnan cu a haya e inkorting di 60 miyon 
un tarifa special. Cu expansion di HOH y IMSAN e coriente y 
awa a subi drasticamente. Aki nan mester bin cu speciale tarief 
pa yuda comunidad.” 

Editorial 


Tempo malo no a yega pero elogio pa 
e preparacion hiba pa autoridadnan 


a dos dia sigui, henter comunidad a pasa den un situacion 

hopi tenso bou menasa di un mal tempo cu na final di 
cuenta, a bin resulta den un experencia unico cu ta laga nos 
cu e advertencia con lihe nos situacion por cambia. 


Mientras cu for di mainta tempran di diaranson por a sinti 
e tension crece riba henter e isla, sin duda por a tuma nota 
tambe cu tur hende tabata cooperando, percurando pa nan 
propio bienestar y tambe di otronan cerca, mustrando un 
biaha mas e cualidad unico di e caracter di un pueblo cu 
semper ta uni den e tipo di situacionnan aki. 


Hopi hende a duna un man aki y aya, yudando bisiña, 
yudando famia- y conocirnan, siguiendo instruccionnan di 
autoridadnan concerni kico tin cu haci, ki precaucion tin cu 
tuma y con pa actua si un situacion serio y delicado presenta 
cu e mal tempo. 


Pa oranan largo tabata biba e anticipacion di loke e tormenta 
aki por a trece pa Aruba, sperando su yegada den oranan 
di atardi caminda por a ripara tambe cu comunidad a duna 
oido na instruccionnan duna pa oficialnan concerni pa loke 
ta diferente aspecto di e tipo di situacionnan aki. 


Impresionante tabata pa mira con den oranan di atardi, 
tur hende a duna oido pa keda cas, percura pa tur cos ta 
prepara, percura pa tur hende ta bon caminda trafico riba 
careteranan a cuminsa disminui formalmente te cu el a 
practicamente stagna por completo rond di 4'or di atardi 
bay ariba. 


Pueblo a sinti un alivio grandi for di momento cu gobierno 
den un conferencia di prensa den oranan di atardi, a duna 
e bon noticia cu e peliger a mengua, cu e tormenta tog lo 
keda for di alcansa di nos isla y cu solamente lo por spera 
yobidanan torencial riba henter e isla. 


Asina mes por a ripara cu despues di e anuncio aki, hopi 
hende a scoge pa keda cas, en parti pa motibo cu tur 
cos tabata paralisa manera a ser pidi y pueblo a pasa un 
diaranson anochi den cas den un ambiente trankilo y sigur. 


Ta na su luga pa duna reconocimento na e forma con 
entidadnan concerni a traha hunto, hincando un plan den 
otro pa e posibilidad cu nos isla lo a ser confronta cu no 
solamente hopi awasero pero tambe rafaganan di biento 
fuerte, cual lo por a percura pa un situacion mucho mas 
serio. 


Maritza Maduro 


A duna hopi informacion, a duna hopi sugerencia y por 
a mira den casi tur bario, con comunidad tabata sigui e 
instruccionnan cu a ser presenta con pa actua y kico pa 
haci na momento cu cualkier situacion delicado presenta 
su mes. 


E problema di acumulacion di un cantidad di awasero 
a bira e unico situacion delicado di henter e desaroyo di 
tempo aki pero nan a ser atendi cu tur esfuerso di esunnan 
concerni pa mira cu tur hende ta sigur y protegi. 


Gobierno a haci su parti guiando e proceso aki, dunando 
instruccion y tumando medidanan pa sigura cu no ta expone 
comunidad na cualkier situacion delicado y peligroso. 


A dicidi di cera scolnan y a anuncia cu departamentonan di 
gobierno, for di diaranson merdia, lo no duna servicio na 
publico, medidanan anuncia a base di e peliger anticipa cu 
e tempo aki lo por a causa na nos isla. 


Den oranan di diaranson atardi, Prome Minister Evelyn 
Wever Croes a anuncia cu e situacion a cambia, cu e 
tormenta lo sigui riba tera firma di Suramerica rumbo pa 
centro America, librando nos isla di un posibel situacion 
delicado. 


Ta mas cu claro cu no por a anuncia cu scol lo sigui ayera 
mes of cu e mesun departamentonan di gobierno lo habri 
tog pa diahuebs pero na mes momento gobierno a anuncia 
cu diahuebs e medidanan aki lo por wordo cambia pa asina 
tur cos bolbe na normalidad pa diabierna. 


Unico aspecto cu kisas tin cu wordo analisa pa situacionnan 
similar den futuro, ta e punto di duna informacion na un 
comunidad cu ta den un situacion un tiki angustioso pa tur 
hende realisa kico tin cu wordo haci. 


Na momento di duna informacion ta bon pa laga expertonan 
atende puntonan cu ta regarda nan specialisacion, 
manera por ehempel tabatin mucho hende ta papia riba e 
tormento, su desaroyo y con e lo por a transforma su mes. 


"Codigo Cora" a ser menciona pero pa gran parti di 
comunidad, e nificacion di esaki a causa mas preocupacion 
mientras cu e nificacion di esaki por ta totalmente 
diferente y ta riba e aspectonan aki ta bon pa laga e tipo di 
informacionnan aki, na encargo di esunnan specialisa y tur 
hende keda atende specificamente loke nan ta specialisa 
aden. 

AWEMainta 


KEA 


Prome Minister Wever Croes: 


Do e conferencia di prensa cu a tuma luga na 
oficina di BRA, Prome Minister Evelyn Wever-Croes 
a duna di conoce cu pa cu e pasada di e mal tempo, 
Gobierno y Crisis Team a aplica e plan di horcan na 
unda cu a basa nan mes riba esaki pero tambe riba e 
experiencia y conocemento di nos profesionalnan den 
e ekipo di crisis. 


E prome mandatario di Aruba a remarca cu e no ta kere 
cu Aruba a actua mucho apresura ni tampoco mucho 
laat pa tuma decisionnan cu a tuma. A actua na e 
momento husto y a pone medidanan husto y necesario 
cu mester a wordo poni na e momento ey. 


“Claro cu tin hende cu lo kier cu a tuma decision y 
medidanan hopi mas prome mientras cu otronan no 
tawata kier a mira medida mes y ta cuestiona e motibo 
pa cua mester a bin cu medida. Manera cu tur cos den 
bida, y den e caso aki tambe, no por complace cu tur 
hende. Importante ta cu nos a basa nos mes riba nos 
plan y a wordo guia door di Nacional Hurricane Center”, 
Prome Minister a enfatisa. 


Nacional Hurricane Center a pone Aruba riba status di 
‘Warning’. Mesora Crisis Team a actua di acuerdo cu 
e plan. Den esaki, Aruba a cumpli responsabelmente 
cu loke cu mester a wordo haci pa informa pueblo 
y percura pa tur cos cana bon pa e siguridad di nos 
ciudadanonan.” 


Preparacionnan tabata debidamente na su luga 


Den un plan pa preparacion pa un horcan, Prome 
Minister a indica, semper e conseho ta ‘Planifica pa 
lo pio’. Implicando e maneho aki, por sali gana di 
algo asina. Desde dialuna, a anuncia cu pa diaranson 
8or, e tormenta lo pasa mas cerca di nos isla. Esaki 
tawata e caso tambe. E mas cerca aki tawata 90 
kilometer zuid cu a yuda prepara miho pa pasa 
door di e tempestad. Tambe, a anuncia cu pa 10or di 
diaranson anochi, e pio lo pasa caba. Esaki ta loke cu 
a tuma luga tambe. 


Prome Minister a duna di conoce cu e unico cos cu 
na e momento ey no por a predici ta e daño cu lo a 
ser causa pa e tempestad y cuanto tempo lo tawata 
tin mester pa recupera di esaki. Y awor, sa e contesta 
riba esaki. 


“Y nos ta contento cu awe nos no ta den e posicion 
di bisa pueblo cu nos ta lamenta cu nos no a tuma 
accion pasobra nos no a spera y planifica pa lo pio. 
Nos a tuma e precaucionnan necesario”, Prome 
Minister a bisa. 


E mandatario a enfatisa: “Nos ta den temporada 
di horcan cu a cuminsa e luna aki y ta sigui te cu 
november. Nos a pasa den un bon prueba na fin 
di e prome luna. Ta hopi importante pa nos tur 
ta prepara pa esaki. E tempestad a pasa nos bay. 
Realmente nos ta bendiciona. Pero ban keda alerta”. 

Reunion bilateral entre Minister Ursell 


Arends y su colega Hulandes riba cooperacion 


SE c" iba e di dos dia di e Ocean 
— Conference 2022, Minister 
Ursell Arends a reuni cu Minister 
di Infrastructura y Maneho di 
Awa di Reino, Sr. Mark Harbers 
(NL), unda a duna un update riba 
diferente proyecto y manehonan 
cu ta trahando riba dje pa Aruba. 


Tambe a toca e tema di e tres puntonan cu Aruba 
a trece dilanti durante e dialogo interactivo, cual 
a enfoca riba promove y fortalece un economia 
sostenibel basa riba e oceano. 


Particularmente pa islanan chikito den desaroyo, 
asina conoci como "Small Island Developing 
States(SIDS)", adaptacion y transicion pa 
sostenibilidad ta di sumo importancia. A tene 
combersacionnan pa explora oportunidadnan 
pa colaboracion y tambe pa comparti miho 
practicanan y experticio cu otro. 


Por ultimo, a dialoga riba Aruba - como un pais cu 
ta forma parti di Reino Hulandes - su envolvimento 
pa loke ta trata e Water Conference 2023, organisa 
door di Hulanda conhuntamente cu Tajikistan. 
Esaki lo ta tumando luga otro aña na New York. 


Siguramente un dia fructifero unda a elabora riba 
diferente manera pa Aruba por inicia, amplifica y 
acelera accionnan cu ta reduci presion riba nos 
oceano adheriendo na e Metanan Mundial pa 
Desaroyo Sostenibel(SDG’s) di Nacionanan Uni 
(UN). 


Diabierna scolnan ta duna les normal 


espues di sali di e ultimo reunion cu Crisis Team, Prome 

Minister Evelyn Wever-Croes den conferencia di prensa 
cu a tuma luga na oficina di BRA, a anuncia cu diahuebs, 
desde 12or di merdia, a kita tur medida cu a tuma pa cu e 
mal tempo anuncia y ta bay bek na normalidad. 


“E palabranan cu Aruba, Corsou y Boneiro a scapa ta 
palabranan cu mi kier a scucha desde inicio unda cu a mira 
cu e tres islanan aki den Caribe tawata menasa di por a 
wordo alcansa pa e tormenta”, Prome Minister a expresa. 


Diahuebs 12or di merdia, a kita tur medida. Sector comercial 
ta funcionando y ta bek na normalidad. Sector publico ta 
haciendo trabounan di setup bek di sistemanan pa asina 
diabierna por duna servicio sin interupcion. 


Pa loke ta trata scolnan, na prome instante a wordo 
anuncia cu lo cera diahuebs y diabierna. Esaki no ta e 
caso mas mirando cu no tin necesidad pa tene scolnan 
cera diabierna tambe. Crisis Team tawata tin contacto 
cu schoolbesturen y mayoria a indica tambe cu nan por 
cuminsa scol diabierna mes tumando cuenta tambe cu nan 
tin hopi trabou pendiente. 


“Mi ta gradici tur ciudadano di nos pais, cu apesar di tawata 
den momentonan dificil, pa sector comercial cu mester a 
cera negoshi, y pa ciudadanonan cu mester a keda paden, 
pa muchanan cu no por a bay scol, y cada ciudadano cu 
nos comportacion civico, nos a cumpli manera e reglanan 
a wordo stipula. Y nos a keda “safe” pa asina awe nos lanta 
bek y sigui den recuperacion”, Prome Minister Evelyn 
Wever-Croes a expresa. 

Av =Mainta 


WEB ta anuncia aumento di 
tarifa y Gobierno ta sorprendi 


ntrante 1 di juli tarifa di awa ta subi cu un averahe di Awg. 

1.50 pa m3. E aumento ta debi na un aumento drastico di 
Heavy Fuel Oil (HFO) di +126%, compara cu aña 2021. Hunto 
cu e aumento e compania di awa y energia ta introduci un 
structura di tarifa nobo, cual ta conduci na un particion mas 
husto entre consumidornan grandi y consumidornan chikito. 
Clientenan lo nota e aumento di tarifa pa prome biaha den 
cuenta di awa di augustus 2022. 


Structura di tarifa 


E aumento di tarifa di awa ta conduci na un averahe di Awg. 
1.50 pa m3. Den practica esaki ta nifica cu consumo entre 
O pa 12 m3 lo costa Awg. 7.25 pa m3 y consumo di 13 m3 
bay ariba lo costa Awg. 11,00 pa m3. E tabelnan aki bou ta 
duna un bista di e structura di tarifa di antes y entrante 1 di 
juli 2022. 


E structura di tarifa nobo cu solamente dos bracket, ta 
trece un particion mas husto entre clientenen residencial 
cu consumo di awa halto y clientenan cu consumo abou. 
Ademas, den e structura anterior tawata existi e posibilidad 
cu residencianan cu entrada abou y consumo halto, lo a paga 
mas pa awa, mientras cu residencianan cu entrada halto 
y consumo abou tawata paga menos. Door di introduci un 
tarifa di awa mas balansa, esaki lo por elimina e posibilidad 
aki. 


E tarifa pa clientenan comercial ta subi di Awg. 9.50 pa Awg. 
11.00 pa m3. E tarifa pa cunukeronan Sl ta keda mescos, 
Awg. 5.50 pa m3. 


Clientenan lo nota e aumento di tarifa pa prome biaha den 
cuenta di awa di augustus 2022. WEB ta hopi consciente 
cu un aumento di tarifa lo tin un impacto considerabel riba 
comunidad y economia di Aruba. Te cu awor WEB a logra 
absorba e aumentonan tumando medidanan cu impacto 
grandi riba su operacion. 


Mirando e desaroyo di aumento di HFO, no ta responsabel 
mas pa carga e peso aki. Pa e motibo aki WEB ta haya su mes 
obliga di tuma e decision pa aumenta tarifa. Mientrastanto 
WEB lo keda vigila desaroyo di prijs di HFO. WEB Aruba ta 


spera di por conta cu comprension di comunidad di Aruba. 


Den un declaración apart duna na e planta di televisora 
TeleAruba, por a scucha e relacionista publico di WEB Asja 
Dongen bisa cu WEB a bin ta deliberando cu stakeholders 
riba e tema aki for di aña pasa. Y a bisa tambe cu for di aña 
pasa pa awo, e prijs di HFO a subi cu 126% cu ta algo cu nan 
no por carga mas. 


Gobierno di su banda den un conferencia di prensa awe 
por medio di Prome Minister Eevelyn Wever Croes a bisa 
cu nan a keda desagradablemente sorprendi pa e decision 
di WEB. Desagradabel pa motibo cu a tuma e decision aki 
sin cu a haya aprobacion di Gobierno. Ademas, WEB y 
ELMAR ta na mesa cu Gobierno riba e tema aki. 


A pidi na varios ocasion pa aumenta e tarifa pero a pidi pa 
nan demostra cu ta haciendo cierto trabounan. Inclusive, 
segun e mandatario, tabata na mesa e siman aki, pero 
mester a bay atende e tema di mal tempo. 


E palabracion no tabata pa sali anuncia algo asina aki. Pero 
e ta un asunto, segun prome minister, cu ta wordo atende 
door di Minister di Asuntonan di Energia Glenbert Croes. 


WATER Em 
ERAN 
Tarifa residencial 
Consumo Tarifa AWG pa m* Consumo | Tarifa AWG pa m* 
m? Antes Entrante 
1 di juli 2022 
0- 3m? 4.55 2m* 7.25 
4- Em? 4.55 
7-12 m? 6.25 
13 -20 m? 11.25 
20' m 15.25 [ 
Tarifa NO residencial 
Consumo Tarifa AWG pa m* Consumo | Tarifa AWG pa m* 
m* Antes m* Entrante 
1 di juli 2022 
Comercial Pam? 9.50 
Agricultura, Pa m? 5.50 
Horticultura y 
Ganaderia* 


“Basa ribo compra minimo goromtisa di 10 m, 

COMUNIDAD 


ÍN OTAR Y 
EXECUTORIALE VERKOOP 


Ten overstaan van notaris mr Chamila Agnella Tromp of haar 
waarnemer zal op VRIJDAG 8 JULI 2022 om 10:00 uur 's- 
morgens bij de Kamer van Koophandel (Auditorium) aan 
de L.G. Smith Boulevard 10, Oranjestad, Aruba, in één zitting bij 


0 
opbod en afslag in het openbaar worden verkocht, ex artikel "Seve NC 
3:268 van het Burgerlijk Wetboek van Aruba: 

1. ISLA BONITA RESIDENCES UNIT 15 


zijnde een condominium bestaande uit: NO e5 UNA 


- Het appartementsrecht, kadastraal bekend als Eerste Afdeling Sectie 
K complexaanduiding 4222-A, appartementsindex 15, gelegen te Isla 
Bonita in Aruba met bestemming woning, uitmakende een 110/3888e 
onverdeeld aandeel in de gemeenschap ten tijde van de splitsing e 
kadastraal bekend als Eerste Afdeling Sectie K nummer 4220; j 
- Het appartementsrecht, kadastraal bekend als Eerste Afdeling Sectie 


K complexaanduiding 4222-A, appartementsindex 55, gelegen te Isla 
Bonita in Aruba met bestemming parkeerplaats, uitmakende een 


10/3888e onverdeeld aandeel in de gemeenschap ten tijde van de n nM 
splitsing kadastraal bekend als Eerste Afdeling Sectie K nummer 4220. 


richtprijs: Afl. 350.000,00 


2. ESSO HEIGHTS G-12 Carreras cortas, 


een woonhuis staande op het recht van erfpacht tot 13 augustus 2052 


op een perceel domeingrond groot 500 m2 gelegen te Esso Heights in 
Aruba, als nader omschreven in kadastrale meetbrief nummer 1 van 3 
januari 1992. O a 


richtprijs: Afl. 124.000,-- 


3. BERNHARDSTRAAT 113 


Een commercieel gebouw staande op het recht van erfpacht tot 29 
maart 2061 op een perceel domeingrond ter grootte van 231 m2, 
gelegen te San Nicolaas in Aruba, kadastraal bekend als Vierde Afdeling 
Sectie C nummer 69, met het daarop gebouwde, woonhuis en verder 
toebehoren, plaatselijk bekend als 


BIJ DE VEILING VAN DIT REGISTERGOED ZAL GEEN GEBRUIK WORDEN PROYECTOS 2.COM 


GEMAAKT VAN EEN INZETPRIJS. 


ALLEEN REDELIJKE BIEDINGEN ZULLEN IN OVERWEGING WORDEN 
GENOMEN. 


- Iedere bieder is gehouden, zowel bij het uitbrengen van een onderhands 
bod als op de veiling zelf, zich te legitimeren met een geldig paspoort of ID 
en middels een bereidheidsverklaring, een bankgarantie of andere vorm van 
zekerheid aan te tonen aan de Executant in staat te zijn tot nakoming van 
zijn bod en de bijkomende kosten. 

- De Executant behoudt zich het recht voor de executieveiling uit te stellen 
dan wel op te houden zonder daarvoor de reden te noemen. 

- Op de veiling zijn van toepassing de Algemene Veilingvoorwaarden voor 
Executieveilingen (AVVE) en de Bijzondere Veilingvoorwaarden zoals 
vastgesteld door notaris mr. Chamila Agnella Tromp. 


Voor vragen of meer informatie kunt u een email sturen 
naar auction@newleafaruba.com of de volgende 


Website bezoeken: E diferencia den Noticia 


www.newleafaruba.com 

Un bishita enfoca riba un colaboracion mas estrecho 


CAft cu reunion fructifero na Horacio Oduber Hospital 


DS siman pasa College Financieel Toezicht (CFt) 
pa Aruba a bishita nos Horacio Oduber Hospital (HOH). 
Presidente sr. Raymond Gradus y miembro diputado di Hulanda 
sr. Hans Hoogervorst hunto cu nan delegacion a ricibi un recorido 
den HOH. Durante e recorido nan a demonstra hopi interes 
den loke ta e parti di construccion y specialmente e retrasonan, 
e finansa y e partinan di Hospital cu no a wordo inclui den 
e renobacion. Cu hopi orguyo coleganan di HOH a mustra e 
delegacion nan departamento. Nan a conta tocante e presion halto 
riba cuido pa motibo di Covid-19, e estilo di bida no saludabel 
riba e isla, mas accesibilidad di e prome linea di cuido cu falta 
y tambe e falta di atencion pa un cuido miho organisa pa nos 
grandinan. Tambe a mustra e cambionan cu a haci na HOH cu a 
resulta den un mehoracion di calidad y hospitalidad den Hospital. 


Durante e combersacion cu directiva a papia mas tanto tocante 
*good governance', e parti financiero di hospital y e retonan local 
y mundial pa loke ta cuido. A papia amplio riba e importancia 
di mantene un balansa adecuado entre retonan financiero y tene 
e calidad di cuido halto. A splica loke Hospital ya caba a haci 
pa traha na un forma mas eficiente y efectivo. No solamente 
pa traha mas eficiente pero tambe pa enfrenta e recortenan cu 
AZV a impone riba cuido na Aruba. Den mesun rosea a papia 
di e volumen y financiamento di cuido door di AZV. Esaki ta 
trece cu ne e importancia pa tin un discusion basico cu otro riba 
ki tipo di cuido Aruba por carga y bou ki gasto.“Campañanan 
grandi di prevencion pa un miho estilo di bida cu resultado cu 
menos hende ta bira malo y consecuentemente gastonan den loke 
ta cuido medico tambe lo baha. Mescos tambe por pensa riba 
un contribucion di parti di turismo pa cuido general y cu esey, 
pa e comunidad di Aruba," asina director di Hospital sr. Jacco 
Vroegop ta declara. 


A para ampliamente keto riba e preocupacionnan cu tin riba 
tereno di suficiente personal y personal cualifica. Formacion 
ta esencial aworaki pero tambe den e siguiente añanan pa keda 
brinda cuido na comunidad. Sin embargo tin poco persona na 
Aruba cu ta scoge pa un carera den cuido y esaki ta rekeri un 
atencion enorme pa stimula nan pa trece un cambio den esaki. 
Ademas, e salarionan y cantidad di ora di trabou no ta cuadra 
mas cu otro paisnan di unda e personal di cuido ta bin. E inflacion 
creciente y aumento di costo na Aruba no ta yuda tampoco pa 
convence nan pa muda pa Aruba. Pues a palabra siguramente pa 
tin un colaboracion mas estrecho entre CFt y HOH, unda cu un 
mantene bista den loke ta personal, e produccion di nos hospital, 
finansa, “governance” y calidad di cuido lo keda central. 


Mainta 
Quiznight di YMCA Aruba 


Cae despedida di algun guia di YMCA Aruba, un 
anochi di sesosport tawata organisa. Varios grupo a 
participa y nan a competi cu otro den e categorianan di 
Geografia, Arubanita, Berdad of Falso, Palabra Bruha y 
Pregunta Chistoso. 


Diabierna 1 di Juli 2022 


E maestronan di scol Jarissa Dubero y Addonsito Croes 
a conduci e anochi den e sala principal di YMCA San 
Nicolas. E ganadonan a resulta e team Los Patacones cu 
un total di 34 punto. Segundo luga team Sweet Moscato 
y di tres luga Team Taco. Na final e ganadonan a ricibi 
nan premio y a cera e anochi cu un dinner den un 


ambiente placentero. 


PROTECTION FOR YOU AND YOUR FAMILY 


QE INVEST 


3 SECURE 


Offers you full service alarm security protection 
* 24 hours life monitoring service 

e 24 hours patrol backup 

* Quick event response 

* Additional guard service when needed 
* Fixed monthly monitonng fee 

* Mo hidden fees 

* Flexible contract 

* Financing options 

* Equipment is yours after full payment 
* Warranty of 8 months on equipment 


For more info call 582-7252 or email insec@setarnet.aw 


SETAR: Ultimo dia pa haci cambio pa 
Buki Telefon 2023 ta 30 di juli 2022 


Si e nomber di un negoshi of di un cliente no ta aparece corectamente den e buki 
di telefon, clientenan tin chens pa haci cambio pa e Buki di Telefon 2023. Pa haci 
e cambionan necesario clientenan por pasa cualkier Teleshop cu nan identificacion 
valido. E ultimo dia pa registra nomber y adres corecto pa publica den e edicion di 
Buki di Telefon 2023 ta diasabra 30 di juli 2022. E registro di nomber ta bay segun 


e nomber y adres cu ta registra den e database di SETAR. 
E buki di telefon ta contene informacion di tur producto y 
servicionan cu SETAR ta ofrece como tambe e rekisitonan 
pa por aplica pa cualkier servicio y e localidad y orario di 
tur SETAR su Teleshopnan. 


Den e seccion di white pages ta haya tur number di telefon 
fiho di cas of negoshi (cu no ta unlisted), tambe number 
di celular cu a wordo pidi pa ta listed. Den e seccion di 
yellow pages ta haya informacion y number di tur negoshi 
na Aruba den e diferente categorianan. Ademas di esaki, 
e buki di telefon tin community pages den cual por haya 
informacion y number di tur departamento di gobierno y 
fundacionnan, y otro informacion valioso. E buki di telefon 
ta acesibel tambe online na www.arubayp.com. 


f) SETAR ` 


Creando Conexion i 


roma oar — 917 

Minister di Cultura, Xiomara Maduro ta informa cu dia 1 
di juli ta cumpli 159 aña cu Hulanda a duna esclavonan di 
Surinam, islanan di Aruba, Boneiro, Corsou, St. Maarten, 
St. Eustatius y Saba, nan libertad. E historia di sclavitud 
na Aruba no ta mucho conoci y pesey como parti di e 
formacion di nos propio identidad ta importante pa Pueblo 
haya sa mas di e parti menos bunita aki di e historia di nos 
Pais y di Reino Hulandes. 


Aruba tambe tin su historia di sclavitud 

Na Aruba tambe tabatin esclavo, aunke na un cantidad 
menos cu na e otro isla nan di Reino Hulandes na unda 
tabata tin negoshi di benta di esclavo y plantacionnan 
grandi unda esclavonan tabata traha. Segun investigacion 
haci, e esclavonan na Aruba tabata traha na cas, den tienda 
di nan doñonan, como cuidado di bestia of den cunucu. Na 
aña 1863 na momento di e emancipacion di esclavo, un 
cantidad di casi 500 esclavo a logra haya nan libertad na 
Aruba. No obstante cu esaki ta un cantidad limita, e ta parti 
di historia di sclavitud na Aruba. 


Varios investigacion riba sclavitud na Aruba 

Tin varios experto cu a haci investigacion riba sclavitud 
na Aruba y riba nos historia colonial cu a resulta den 
documento, buki y documentario. Minister di Cultura ta 
invita pueblo pa bishita Archivo Nacional di Aruba y Sala 
Arubiana di Biblioteca Nacional Aruba pa cera conoci 
cu mas di e historia di sclavitud na Aruba. Na Archivo 
Nacional Aruba, por ehempel, tin varios storia di esclavo 
y tin un registro den cual tin famnan cu ta descendiente di 
esclavo. Un storia conoci ta esun di Virginia Dementricia 
Gaai, kende tabata un esclavo rebelde y di cual varios famia 

na Aruba ta descendiente. Na Hulanda a nombra un caya na 
Rotterdam na su nomber, Virginia Gaaipad. 


Historia di sclavitud ta topico actual den Reino 

Na juli 2020 e Minister di Relacion Interior y di Reino 
di Hulanda a forma un comision di conseho di varios 
profesional den Reino Hulandes y di Surinam pa organisa 
dialogo social tocante e topico di e pasado di sclavitud y 
e impacto cu esaki tin riba e presente. E dialogo ta dirigi 
riba e conexion, riba e reconocemento y pa sclavitud haya 
su lugar den e historia comparti den Reino Hulandes. 
E comision a traha e rapport ‘Ketenen uit het Verleden’ 
den cual nan a formula algun recomendacion pa Estado 
Hulandes, entre otro, reconoce y ofrece disculpa pa e 
pasado di sclavitud den Reino Hulandes. E disculpa lo yuda 
pa cura herida historico y ta yuda pa por traha hunto na un 
futuro comparti. E intencion no ta pa culpa un hende, sino 
pa Estado Hulandes reconoce e dolor cu sclavitud a causa y 
pa asumi responsabilidad den e relacion cu otro den Reino 
Hulandes. 


Ta importante pa conoce nos historia 

Como Arubiano e ta masha importante pa nos conoce 
nos pasado, ya cu e conocemento aki ta necesario pa nos 
compronde e presente y e ta yuda nos fiha unda nos kier bay 
den futuro como hende y como Pais. Sclavitud a forma parti 
tambe di nos pasado y pesey ta importante pa nos conoce 
e storianan pa nos evita cu nan por ripiti den nos presente 
y futuro. Den e tempo nos dilanti Ministerio di Cultura 
lo dedica atencion y brinda informacion riba e parti di e 
historia aki di nos Pais. 

Raport devastador di Algemene Rekenkamer y advies di 
CFT ta haci cu dialuna awor lo core trata e ley di FASE 


Dialuna dia 4 di July 2022 lo trata e ley di FASE den 
Parlamento. Un ley pa por hustifica mal maneho di 
gobierno pa atende cu COVID-19 pa medio di un 
fondo social. A favorece friends and family y awor kier 
hustifica esaki. Diamars cu a pasa Parlamento a haya un 
presentacion di Algemene Rekenkamer (ARA) encuanto 
di nan investigacion di FASE. 


E raport di esaki a drenta Parlamento dia 5 di mei 2022. 
A investiga si gobierno a haci suficiente pa e suma yega 
serca esnan cu tabatin mester na un forma efficiénte. Ta 
trata di 42.9 miyon florin den 2020. Pa 2021 36.3 miyon 
y total 79.2 miyon florin. ARA ta conciente di e situacion 
dificil di COVID-19, sinembargo ora ta trata fondo 
publico gobierno no por a permiti risico di maluso di placa 
di pueblo. Mester a garantisa cu netamente esnan cu tin 
mester a bin na remarca pa haya yudansa pa medio di 
FASE. Uso eficiente y segun metanan ta necesario ora ta 
trata placa di pueblo. Pueblo mester por ser garantisa riba 
trato igual y no beneficio di amigo y famia. 


Conclusion di e investigacion di ARA ta devastador pa 
gobierno cu sin pia ni cabes, sin metanan fiha y cla a lanta 
un body pa sin reglanan fiho ni criterianan bon defini ni 
controlabel duna yudansa na pueblo durante temporada di 
COVID-19. Dor di esaki a paga cierto personanan dobbel 
y otronan no a haya pago, sin por a controla si e yudansa a 
bai pa esnan cu tabatin mester. Pesey por bisa cu casonan 
igual no a wordo trata igual. A entrega sumanan standard 
di 950 florin. 


Pues no a haci ningun investigacion di entrada di e 
ciudadano, promer cu entrega e suma. Tabatin personanan 
cu banda di FASE tabatin otro entrada mientras cu tabatin 
persona cu no tabatin nada, mientras tur a haya mesun 
suma. Un persona tabata otorga e uitkering dor di cual 
no por a controla manera debe ser. Tabata tarda pa cierto 
hende haya pago mientras cu pa otronan por a haya pago 
mas lihe. Un desventaha grandi tabata alabes cu no por e 
entrega “bezwaar” formal contra di un decision. Tampoco 

BETA REKRITE 


no tabatin comunicacion bon y efectivo entre instancianan 
Asunto Social, SVB y Finansas. Un desventaha hopi grandi 
segun ARA ta cu no tabatin un cuadro legal pa FASE. Aki 
no por a garantisa e “rechtszekerheid” di e cuidadano cu lo 
mester a bin na remarca. ARA ta considera e uitkeringen 
entrega for di FASE como ilegal dor cu no tin un ley pa 
legalisa FASE. 


Loke gobierno si a haci bon tabata e propaganda pa FASE 
y a usa FASE pa beneficionan politico. Tambe tabata facil 
pa entrega un peticion. Pa futuro lo mester regla e cuadro 
legal. ARA no por contesta kico ta otro stap cu mester 
wordo tuma pa pone gobierno responsabilisa. 


Den caso di e fondo di crisisplan ta dor di insistencia di 
fraccion di AVP y preguntanan haci al respecto dor di 
Wyatt-Ras a pasa e fondo aki den Parlamento. Den e caso 
aki ARA a investiga probablemente dor di critica den 
pueblo y e raport ta papia pa su mes. Segun Wyatt-Ras 
dialuna un luna e ley di FASE lo wordo trata den reunion 
publico di Parlamento. 


Esaki pa gobierno por hustifica y cubri su mes di erornan 
ya cometi. Wyatt-Ras ta menciona cu e minister kier a haci 
mescos cu e fondo di crisisplan, pero e mester a pasa e 
ley bou presion di Wyatt-Ras y fraccion di AVP, despues 
tambe CFT a oblig’e traha un ley al respecto. 

Lider di AVP, mr. Mike Eman: 


=Mainta 


E berdad ta alcansa tur mentira 
di Evelyne Wever Croes ! 


"Qr? baha salario difuncionarionan di WEB, ELMAR 
y SETAR por baha e tarifa di companianan di 
utilidad. Esey tabata e mensahe di Evelyne Wever Croes 
Diadomingo anochi den un discurso nacional pa bende 
e reduccion di salario di entre otro empleadonan di 
e companianan estatal. Ni 24 ora despues cu a pasa 
e ley di normering topinkomens di EWC tarifa di awa 
a worde aumenta cu mas di 4096 pa esnan di menos 
recurso ! E berdad ta alcansando tur e mentiranan di 
Evelyne Wever Croes", esaki ta e promer reaccion di 
e lider di oposicion, mr. Mike Eman riba e aumento 
absurdo di awa cu lo bai na vigor 1 di juli ! 


Otro mentira di Evelyne Wever Croes cu tambe a keda 
desenmascara ta locual ta spera esnan cu ta traha na e 
companianan y institutonan aki. Eman ta bisa cu Evelyne 
Wever Croes ta keda riba e mentira cu e norminkomen 
lo no tin efecto pa e trahadornan en general. Pero 
sindicatonan ya ta tendiendo for di gerencia di 
companianan cu CAO-nan planea cu aumento salarial 
lo no por keda realisa mas ! Hasta WEB a anuncia cu 
ya caba a vries salario di empleadonan. Esaki ta e 
comienso, pasobra no a hedge pa sigura contra di 
aumento di Fuel-Oil. "Nos ta teme pa e trahadornan cu 
vriesmento aki cu e ley di LNT lo ta permanente awor", 
e lider di AVP mr. Mike Eman a expresa. 


"Nos a cita den Parlamento for di documentonan 
di e ley con Evelyne Wever Croes su gobierno mes a 
contesta cu ta intencion di gobierno pa e efecto di 
LNT trickle-down den henter e structura di salario di 
e companianan y institutonan publico y semi publico. 
Pero cu un cara di palo Evelyne Wever Croes a nenga. 
Ata aki un vez mas locual nan mes a contesta. Mr. 
Mike Eman ta cita locual Gabinete Wever Croes mes 
ta bisa: "De normering van de topsalaris binnen de 


verschillende entiteiten zal mijn inziens uiteindelijk 
WEL moeten leiden tot een herziening van de totale 


loonstructuren in die ondernemingen". Evelyne 
Wever Croes ta admiti, den papelnan cu pueblo no 
ta mira, cu si e ta su intencion pa e ley aki afecta 
henter e structura di salario di tur cu ta cai bao di 
dje y den Parlamento ta keda para riba un mentira. 
E berdad aki den e documentacionnan tambe a 
aclansa su mentira. 


Tur e mentiranan di Evelyne Wever Croes ta worde 
alcansa pa e berdad, pero lamentablemente hopi vez 
ya e danjo ta haci. Pero nos lo keda divulga, denuncia 
y bringa e inhusticianan aki te ora Aruba worde libra 
di e meniranan y abusonan aki di Gabinete Wever 
Croes y nos lo keda lucha te ora nos por libera Aruba 
for di e sufrimento aki y pone nos Pais riba un rumbo 
di principionan di Bon Comun cu lo mester trece bek 
felicidad den tur hogar na Aruba, e lider di oposicion 
mr. Mike Eman a finalisa bisando. 

Den un carta dirigi na Sindicato SIMAR, 


Prome Minister Evelyn Wever-Croes: 

Prome Minister ta contra-aresta 
nan 4 punto di mal contento 


prom Minister Evelyn Wever-Croes, diahuebs a ricibi un 
carta di e sindicato di enseñansa, SIMAR relaciona cu cuatro 
punto di mal contento den e sector di enseñansa. Prome Minister 
a contesta e carta mesora indicando tambe cu e ta considera cu ta 
importante pa contra-aresta esakinan inmediatamente. 


Aumento di tarifa di awa: 


Presidente di Sindicato SIMAR, señora Josephine Albertus a 
elabora riba e aumento di tarifa di awa, expresando cu den e veld 
di enseñansa tin preocupacion cu e aumento di tarifa manera cu 
WEB a anuncia diahuebs mainta, lo ta devastador pa hopi famia. 
Ademas di esaki, señora Albertus a keha cu SIMAR no a wordo 
envolvi ni informa adelanta riba e aumento di tarifa aki. 


Riba esaki, Prome Minister a informa señora Albertus di 
SIMAR, cu mescos cu señora Albertus, diahuebs mainta, 30 di 
juni, Gobierno di Aruba desagradabelmente a wordo sorprendi 
cu e anuncio di WEB pa hisa tarifa di awa sin cu esaki tawata 
tin aprobacion di Gobierno siendo cu Gobierno ta na mesa di 
negosacion cu WEB y Elmar riba e topico aki. 


Prome Minister a informa señora Albertus tambe cu Minister 
di Energia, señor Glenbert Croes ta trahando riba esaki pasobra 
Gobierno di Aruba ta mas preocupa cu ne, pasobra Gobierno ta 
preocupa pa henter Aruba y Gobierno ta buscando un solucion. 


Recorte di 5%: 


Riba e di dos punto di señora Albertus di SIMAR, e ta expresa 
duda si nan lo haye e 5% bek of no. Contestando señora Albertus 
di SIMAR, Prome Minister a informe, mescos cu Secretario di 
Estado Alexandra van Huffelen y Prome Minister mes tambe 
den bastante ocacion, y extensamente, den placa chikito, dia 20 
di juni ultimo, Aruba ta e unico pais cu a yega na un acuerdo 
cu Hulanda bou di cua condicion Aruba por cuminsa stop e 
recortenan. Manera cu ta conoci, e acuerdo aki a wordo aproba 
door di Conseho di Minister di Reino dia 24 di juni ultimo. 


Gobierno di Aruba aworaki ta trahando cu tur forsa pa cumpli cu 
e condicionnan pa asina cumpli cu e plan y e intension ta pa otro 
luna, juli, paga e 5% na tur trahado cu di Gobierno y esnan cu ta 
traha pa fundacionnan cu ta wordo subsidia pa Gobierno. 


Prijs aumento di gasoline: 


Riba e preocupacion aki cu sefiora Albertus di SIMAR a expresa 
den su carta, Prome Minister a splic'e, manera ya ta conoci, 
e aumento di prijs di gasolin, ta e resultado di e aumento 
internacional di e prijsnan di gasolin y di crudo. Esaki manera 
nos sa, ta e consecuencia di e conflicto di Ukraina. Esaki ta 
un problema mundial y Aruba no ta un exepcion den esaki. Y 


mientras cu e prijsnan ta keda subi riba mercado internacional, 
lamentablemente, e prijsnan na Aruba tambe lo sigui subi. 
“Gobierno ta siguiendo e desaroyo aki hopi di cerca pasobra nos 
ta hopi preocupa pa esaki tambe", Prome Minister a expresa. 


Areglo di vut: 


Manera cu recientemente Gobierno di Aruba a anuncia, a habri 
posibilidad pa un areglo di vut pa ambtenaarnan. Señora Albertus 
ta di opinion cu e areglo di vut no ta amplio pa tur docente aplica 
pa vut, of kita di trabou. 


Prome Minister, contestando sefiora Albertus, a expresa cu e ta 
comprende e mal contento aki pero ta supone cu como sindicato 
di maestronan, sefiora Albertus ta consciente tambe cu tin un 
escases di docente na Aruba. “Ta algo sumamente iresponsabel 
pa haci bou di e circumstancianan actual si Gobierno duna vut na 
tur hende cu kier", Prome Minister a expresa. 


Tin cierto circumstancia cu por duna vut na docentenan. Pa esaki, 
Prome Minister a conseha señora Albertus pa bay den deliberacion 
cu Directie Onderwijs y talves hunto nan por bin cu un maneho 
bou di cua condicionnan lo por duna vut na docentenan. 


E carta di Prome Minister dirigi na Presidente di Sindicato 
SIMAR, señora Josephine Albertus, a wordo manda diahuebs 
mes mesora despues cu a ricibi e carta di e sindicato, sperando 
cu sefiora Albertus y Sindicato SIMAR comprende tur loke cu 
a wordo splica riba nan mal contentonan y si tin mester, lo sigui 
atende cu preocupacionnan cu tin. 


14 


Diabierna 1 di Juli 2022 


POLITICA 


Parlamentario Hendrik Tevreden (MEP): 


LNT a conoce un norma 
diferente den parlamento 


EIN iF 


ialuna nos a trata e Landsverordening normering 

topinkomens (LNT). Un ley cu a yega Parlamento 
dia 3 di november 2021 y dia 2 di december 2021 nos 
a ricibi e eindverslag. Di aki nos a inicia cu e proceso 
consultativo caminda mi persona como Presidente di e 
comision concerni, mesora a cuminsa cu reunionnan cu 
stakeholders. Na mi opinion Parlamento den su totalidad 
mester a reuni cu e entidadnan relevante pa haya 
informacion, p'asina nos por a tene debido cuenta cu nan 
precupacionan presentando un amienda of mocion. Sigur 
mi kier a evita cu durante e reunion publico ta desvia di 
e materia, cual lastimamente mi no a logra mirando e 
actitud y actuacion di AVP den oposicion. 


Mi mester subraya e hecho cu excepcion di (1) un entidad, 
tur demas entidad cu a presenta den e reunionnan, ta di 
acuerdo cu mester bini un plafond pa salarionan halto di 
directornan y mayoria ta compronde e rason di esaki. Sky 
is not the limit. Ningun entidad lo por ta duradero si su 
gastonan di personal no ta normalisa. 


Gobierno a institui un Comision yama Comision Corporate 
Governance Aruba - cu ta consisti di sr. Jossy Lacle, sr. 
Fredis Refunjol, s. mr Arie Swaen y sra. dr. mr. Helen van 
der Wal. Na nan turno nan a duna encargo na THEMIS 
Institute For Governance & Leadership cu ta consisti di dr. 
mr. Bakhuis, drs. Kroon y prof. dr. Kunneman, pa haci un 
investigacion ariba cumplimento cu e principionan basico 
di corporate governance den e entidadnan publico y semi 
publico. Entre otro e resultado di e investigacion aki a 
forma base di e concepto di ley LNT. 


E esencia di e ley aki ta pa percura pa un normalisacion 
primordialmente den e situacion di salario di e director 
y otro funcionarionan den top di nos companianan semi- 
publico. Ta conoci cu e ley cierto momento a bira un 
condicion di parti Hulanda pa nos pais por a haya sosten 
di likides y hasta despues a bira condicion pa por paga bek 
e 5% pa completa e salario completo di ambtenarnan cu 
tin 2 aña sin esaki caba. 


Pa Aruba LNT ta regla specificamente e salario di e 
director di e entidadnan publico y (semi)publico. Den LNT 
pues no ta duna e posibilidad pa ahusta salarionan di e 
resto di e personal, esta e “trickle-down effect”. Durante 
e reunion mi a trata e hecho cu ora ta papia di salario 
tur hende ta bira sensitivo, ningun kier bisa ta cuanto nan 


ta gana, y tur hende kier pa e subi. No ta na Aruba so, 
esaki tawata e caso tambe tempo cu e ley aki a wordo 
introduci na Hulanda. Ta berdad cu na Aruba tambe ta 
existi e intrankilidad aki mara na introduccion di e ley di 
LNT.Pesey nos Fraccion mediante un amienda y 3 mocion 
a trata di atende cu puntonan di intrankilidad treci dilanti 
pa e stakeholdernan. 


Fraccion di MEP a presenta e siguiente cambionan den 
forma di amienda y instruccion den forma di mocion pa 
asina mehora e ley. 


- aahusta e salario maximo stipula door di mantene 
como punto di salida e salario di Minister President 
sin recorte di 25% 

- acambiae fase transitorio di 2 aña pa 5 aña mirando 
cu 2 ta hopi cortico pa ehecuta e cambionan di 
salario pa e directornan. Y bo no ta papia e ora di 
fair balance entre e meta cu bo kier logra cu LNT 
y e derecho fundamental di e directornan concerni 

- tambe a urgi Gobierno pa trata e aspecto di 
exoneracion pa e entidad cu ta atende cu un 
specialisacion y tin di permanece competitivo 
den e tipo di trabou cu e ta eherce, stipulando 
criterianan obhetivo y transparente pa por tuma 
decision di exoneracion 

- y por ultimo a subraya cu mester evita o limita e 
fenomeno di brain drain cual nos no kier pa nos 
entidadnan semipublico 


Esey ta nifica cu awor e norma ta 329 mil pa aña, cu ta 
mas o menos 27 mil florin pa luna na salario cu un fase 
transitorio di 5 aña pa yega na esaki. 

Gibi Bacilio na conferencia di mesa rondo na Hulanda: 


Awor si Hulanda mester pidi pordon 
honesto pa dano hasi durante esclabitud... 


WILLEMSTAD - E siman aki a tuma luga den Tweede 
Kamer e di dos conferencia di mesa rondo, cu a trata e rol 
cu Hulanda a hunga durante sclabitud; ki impacto esaki 
tabatin y tin riba e comunidad y kico ta hasi pa repara esaki. 
Gibi Bacilio y Suzy Camelia-Rómer, na nomber di Corsou 
a participa virtualmente na e conferencia. Gibi Bacilio a 
bisa cu dialuna ultimo tabatin e di dos Conferencia di 
mesa rondo tocante sclabitud, comercio di hende, den cua 
Hulanda a hunga un papel masha importante. Hulanda a 
transporta mas cu 600 mil hende for di Africa trece den 
Caribe, Sur America, pa laga nan traha sin paga nan nada. 
A maltrata nan tambe, pa saca ganashi bruto for di nan. 
Loke cu Hulanda a hasi, tabatin impacto riba nos hendenan 
antes, pero nos di awe tambe. Bacilio: *?Awor nos ta bisa 
Hulanda tres cos: Reconoce e berdad; Pidi despensa y hasi 
reparacion". 


Den e reunion di dialuna, tur participante, Hulanda, e 
gruponan surnameo y e grupo di Caribe a duna nan punto 
di bista riba e raport cu nan a traha riba y kico nan ta pensa 
cu mester sosode awor. Gibi Bacilio a scohe 3 punto, 
for di e 12 puntonan cu su grupo tabatin. Ela papia riba 
esun di pordon, cu e ta haña cu awor si Hulanda mester 
stop di sconde y pidi pordon. Pero e mester ta un pordon 
honesto y sincero. Esaki pa e crimen cu ela comete contra 
di humanidad, durante di mas cu dos siglo. E di dos punto 
cu Bacilio a elabora riba dje, ta e hecho cu mester rehabilita 
Tula, cu ta nos heroe nacional. Bacilio a bisa cu na 2010 nos 
a rehabilita Tula hunto cu e otro luchadonan cu tabatin na 
Corsou na 1795. *Y nos a pronuncia y nombra Tula tambe 
hasta como heroe nacional. Pero nos ta den un reino y bo 
no por tin un reino , caminda cu ta menciona Tula awor 
como un heroe pero na e otro parti di Reino keto bai tin 
Tula como bandido, malechor y kriminal”. 


Hulanda tambe 


Bacilio ta exihi cu Hulanda tambe ta rehabilita Tula. *Pa 
mustra con un homber cu ta lucha pa derecho humano, con 
boso antepasadonan a kibra tur weso den su curpa'. Mester 
drecha esei tambe, segun Bacilio, dor di bisa despensa y cu 
e loke cu a pasa no mester a sosode, pasobra e tabata fout. 
Aunke cu e hendenan di aworaki no tabata tei e tempo ei, 
Bacilio ta considera cu nan ta e asina yama ‘rechtsopvolgers’ 


— 

y cu nan mester bisa cu e hendenan di e tempo aya tabata 
fout. Despues di rehabilita Tula mester pone riba e 
pedestal cu e merece, banda di entre otro Nelson Mandela. 
E di tres punto cu Gibi Bacilio a menciona durante di e 
conferencia di mesa rondo, tabata esun di decolonisacion. 
Te awe nos ta un colonia mientras cu varios profesor di 
Derecho a caba di hasi un investigacion cu ta mustra bon 
cla, aunke cu nan no ta bise duro cu ningun momento 
Nacionnan Uni no a bai di acuerdo pa kita Corsou for 
di e lista di pais cu no tin gobernacion propio. E ta referi 
na e manifesto di Nacionnan Uni, capitulo 11, articulo 
73, cu Sint Maarten y Fundacion Corsou na caminda pa 
libertad, ta lucha pe masha dia. En realidad a baha Corsou 
for di e lista incorectamente pasobra a gana Nacionnan 
Uni cu nos ta un pais soberano. Hulanda a hasi esei dor 
di pidi nan cu e no tin mester di duna reportahe mas di su 
colonia. 


Pasobra ta diferente obligacion bo tin, ora cu bo tin un 
colonia. Un di nan, ta raporta con cos ta bai cu bo colonia." 
Hulanda a pidi nan pa kita esei for di dje'. Mester drecha e 
asunto aki tambe, asina Gibi Bacilio ta enfatisa. 

CORSOU 


Mientras Corsou ta prepara pa pasashi di disturbio: 
Varios cas na Sero Fortuna den situacion hopi delicad 


WILLEMSTAD - Pa algun dia caba, lider di bario Omar de 
Camps ta tur preocupa pa e siguridad di su kerido bisiñanan. Un 
tormenta tropical ta biniendo, podise e ta bira un horcan mes. 


Bisa ken bo kier na Corsou cu ta na Ser’i Fortuna bo ta bayendo. 
Chens ta grandi cu hende ta keda wak bo manera ta kens mes b’a 
bira. Ta un bario infamoso, band’i airport Hato aya, caminda e 
hende nan preocupacion ta grandi. Hopi di nan ta sinti cu politica 
a laga nan na caya, nan no sa sigi noticia masha, ta loke bo ta 
tende ora bo papia cu e habitantenan mes. Ta diadomingo, pero pa 
Omar de Camps no e diadomingo dushi cu e sa pasa. Cu apenas 
tres Of cuater dia prome cu tormenta tropical of horcan Bonnie 
yega Corsou, ya caba e ta conclui cu gobernacion di e pais ta ‘lat’ 
cu accion. “Paso no tin un indicacion cu tur hende a haña e noticia 
cu ta bini un tormenta pa nan prepra. Hopi preocupante.” Asina 
Ret Caribense ta publica. 


Nan a strep e skol: “Tur cos di balor nan a bai cu ne” 


Hopi cas den e bario aki ta deteriora. Por ehempel: bentananan 
cu casi no por sera mes. Tin bibienda deteriora tambe cu ta di 
gobierno. Mas e lider di bario conta kico ta su preocupacion, aun 
mas tristo e situacion ta pinta. “Tin hende cu prome cu pandemia 
mes, ya caba nan tabata den un situacion di pobresa.” Pa hendenan 
cu ta den un situacion di pobresa, tempo, cen y ayudo ta conta 
mes mes ora un tormenta of horcan por ta biniendo. Esaki tabata 
Colegio Dodo Palm, cu a para bira “un ruina”, manera lider di 
bario Omar de Camps ta yam'é. E ta mustra n’e sitio mei-mei di e 
bario, caminda entretanto tin e scol cu ta tur bandona. “Durante di 
pandemia cu hendenan no tabata tin trabou, a ‘sloop’ e scol pa coi 
cosnan cu ta di balor pa bende. Anto e or’ei a keda sobra di scol. 


Esaki tabata Colegio Dodo Palm, cu a bira un ruina.”Cu muchanan 
tabata hunga akinan un tempo pasa, ta algo cu dificilmente bo por 
imagina ora bo mira e scol. “A keda balkinan cu ta cologa, sobra 
di dak, pida cosnan los. Tambe tin shushi. Hendenan a cuminsa 
dump mei-mei di bario den e skol.” “Cu mal tempo pasa aworaki, 
manera un tormenta tropical of horcan, e ta lanta tur e cosnan. Nan 
ta bai cai riba dak of bora dak di hende. Cai riba auto di hende." 
“Cu tur cosecuencia cu tin. E por pasa bora bentana di hende. E ta 
di sumamente importancia pa gobierno hasi algo n'esei. E ta hopi 
preocupante. E situacion ta peligroso, peligroso." 


E bario ta situa riba un sero, cu ta coi hopi mas biento 


Cu e yegada di tormenta tropical Bonnie, e presidente di centro di 
bario di Ser’i Fortuna ta “sumamente preocupa” pa seguridad di 


su kerido residentenan. Si, e 
bario aki ta diferente di sobra 
di Corsou, e ta bisa. Anto e ta 
riba un sero, cu asina ta coi 
mas biento. Si bo wak p'aden 
di cas, bo ta mira kico pobresa 
ta nifica pa sierto hende den 
e bario di Ser’i Fortuna. Cu 
e bario ta deteriora, ta sigi 
fomenta e duele cu hopi 
hende tin na Ser'i Fortuna: cu politica di Corsou pa añanan caba 
a lubida riba nan. Si bo papia cu hendenan aki, bo ta ripara cu nan 
a perde speransa cu politiconan lo bin yuda nan. Pa De Camps, 
ta importante p’e sali na defensa di su hendenan di Ser’i Fortuna. 
“Habitantenan mester por proteha nan mes. Mi kier pa nan facilita 
esei di un manera of otro. E bario aki tambe ta forma parti di 
Corsou”, e ta bisa. “Pero manera mi ta mira aki, te ainda mi no ta 
mira un seriedad di parti gobierno." 


Alerta hende hopi mas adelanta 


"Normalmente gobierno ta emiti boletinnan, pero te ainda 
[diadomingo] mi no a mira nada di esei. Ora cu tin algo asina 
serio, bo ta tende hendenan den bario papia di dje.” E siman a 
cuminsa, sin cu e mensahe a yega. Esei kemen: e mensahe a yega 
laat, sigun e lider di bario. 


Kico habitantenan di Ser'i Fortuna ta hasi anto ora cu nan sa cu 
nan cas no por wanta un tormenta fuerte of un horcan? Esei ta 
depende si e notificacion yega hopi mas prome, De Camps ta 
splica. “Nos ta biba riba un sero, cu ta manera aparte for di otro 
partinan di Corsou. Unda bo por sconde, ta cos cu gobierno tin 
cu indica. 


E cos ta cu nan mester por yega ei na tempo tambe. Si bo no duna 
notificacion trempan na unda mi ta bai shelter, anto e or’ei nos 
ta keda den un situacion peligroso.” “Mi ta mirando tur hende 
ta biba nan bida normal, sin e preocupacion cu tin un situacion 
serio”, De Camps ta bisa. “Ta na su luga cu gobierno por brinda 
posibilidad; reparti tablanan di palo, clabo y tur e cosna’i pa 
asina habtinantenan claba bentana of hasi lo maximo pa nan por 
proteha nan mes." 

Defensa a sostene autoridadnan local 


durante cu tormenta tabata pasando 
banda di Aruba y Corsou 


WILLEMSTAD - Autoridadnan di Aruba y 


Corsou a hasi un peticion na Defensa pa sostene 
nan durante e tormenta cu lo a pasa banda di e 
islanan. Defensa a duna oido na esaki y a pone 
personal y medionan na disposicion. A cuminsa 
na Corsou e desempeño conhunto, di Cuerpo 
Policial di Corsou (KPC) hunto cu Milisia di 
Corsou (CURMIL). 


Desde un cantidad di 4 oficinanan di bario di 
KPC, patruyanan mobil a keda ehecuta, cu e 
proposito di haña concientisacion di e situacion 
cu nos tabata aden, y for di e punto ei e centro 
di crisis di KPC cu ta establece, por a reacciona 
na un forma adecua, pa medio di ubicacion di 
personal y material caminda esei ta nesesario. 


Banda di esei, si esaki tabata necesario, por a duna 
asistencia na momento di evacuacion di persona 
of bienes, transporte di heridonan, ehecucion di 
tareanan di transporte, gestion di trafico statico y 
dinamico y aplicacion di mantencion di orden. Na 
Aruba tabatin 50 militar y material na ‘stand-by’ pa 
sostene autoridadnan local caminda ta necesario cu 
capasidad di transporte, asistencia na servicionan 
di emergencia y suministro di recursonan logistico. 


E paisnan mes ta tuma e iniciativa rondo di e 
cordinacion y direccion di e tareanan y Defensa ta 
sostene caminda ta necesario cu hende y material. 
Apoyo na autoridadnan local tabata un di e tres 
tareanan primordial di Defensa. 

FORTALEZA PA FAMIA. 


Scirbi pa Pastor Marcel Balootje. 


Hoben conoce bo balor, den Cristgo hesus. 


Hopi mayor ta luchando cu nan yuinan, cu e problema diabolico di Bullying of Termento, cu ta pone 
muchanan sinti nan mes inferior, y ta wordo ataka pa discriminacion y racismo asina complica e muchanan 
su bida, hiba nan na depresion ,y situacion desagradabel. Pero nos mester recorda tur mayor dicon ta para 
scirbi den Efesios 6:4 cu mayor mester lanta su yiu den disiplina y instruccion di Sefior, pasobra haciendo 
esey bo ta sembra valor y curashi den e mucha su bida: Na prome lugar e mucha ta siña balora su Bida, 
Respeta tur hende, balora Conocemento, balora Sabiduria, balora bon relacion cu Dios y hende, balora su 
Fe, balora Oracion. balora Husticia, balora Almanan ( Stima Hende) , balora Servicio, balora Sacrificio y 
balora Gratitud. 


Dicon nos mester balora tur e cosnan ey ? Pasobra ta esey ta e cosnan cu Cristo Hesus a balora y nos 
mester tin e actitud y mente di Cristo pa asina nos bira imitadornan di Dios( Efesionan 5:1-7 y Filipensenan 
4:849). Mateo capitulo 16:24 ta sinja nos un strategia di bida cual Hesus a bisa; Si un hende kier bin Mi 
tras,lage nenga su mes, hisa su cruz y sigui Mi. Una bes bo tuma e decision ey orguyo y arogancia ta 
cuminsa aparta for di bo bida, pasobra bo ta canando den boluntad di Dios. Bo a yega di puntra bo mes 
kico ta nifica bo ta un yiu di Dios? Tene bon cuenta: Bo ta crea den e imagen y semehansa di Dios, esey ta 
nifica bo tin un identidad solamente.cual ta wordo manifesta den e siguiente forma; Bo ta stima y aprecia 
nos Tata cu ta den cielo. Bo ta acepta y reconoce Cristo Hesus como bo salbador personal. Bo ta biba pa 
Sefior y cana den su boluntad. 


Juan capitulo 1 vers 12413 ta para scirbi: Ma tur esnan cu a ricibiE na nan E a duna e derecho pa bira yuinan 
di Dios, esnan cu e kere den su nomber. Cu no a nace di sanger ni di boluntad di carni, ni di e boluntad di 
hende, ma di Dios. Hobennan no lubida Filipensenan capitulo 2 vers 10+11.Galationan capitulo 3 vers 26 ta 
para scirbi : Boso tur ta yiu di Dios,door di Fe den Cristo Hesus. Ora. bo ta yui di Dios bo no por participa den 
nada di scuridad,of inmoralidad of cosnan cu Dios ta aborece, no laga ningun hende gafía boso hobennan 
lesa y memorisa Galationan 5:19-21 , Galationan 6 vers 748 y 1 Corintionan 6 vers 9). 


Awor esnan cu ta pertenece na Cristo a crucifica e carni cu su pashonnan y deseonan.(Galationan 5:24) 
Ora un hoben ta den Sefior e ta haci tur cos sin critica ni murmura, y asina proba su mes di ta sin culpa y 
inocente, yuinan di Dios sin reproche, mey mey di un generacion corumpi y perverso.( Filipensenan 2:14- 
15). Actualmente nos tur tin di reconoce cu bida di un hoben no ta facil, pasobra e enemigo a declara 
guerra na hubentud, usando tur tipo di trampa, hasta technologia y ciencia, pa tene nan ocupa , pa nan no 
comunica cu nan mayor y tambe pa nan no sinti e necesidad di Dios den nan bida. 


Pero como mayor sabi y responsabel, nos mester ta prepara 24/7 pa asisti nos yuinan cu e Palabra di Dios, 
cual ta kibra tur cadena di maldad, pa asina nan por avansa cu paso firme den nan futuro. 


Sinceramente, 


Pastor Marcel Balootje. 

Gradicimento y invitacion 


Famia Bermudez-Faro, kier a tuma e oportunidad aki, 
pa gradici tur esnan cu di un manera of otro a duna 
sosten, apoyo y cooperacion na despedida di nos 
defunto stima. 


Louis B. Bermudez 
(Mo Wie/Wies, Dr. di weso, ex TX62) 


Un danki special na tur dokter, enfermero(a) y 
asistentenan di piso 4 di Dr. Horacio Oduber Hospital 
pa e dedicacion brinda na nos ser stima. 


Un palabra di gratitud na pastor Jairo Maduro y sr. Max 
Hassel pa e compañamento musical. 


Siguientemente un danki na staff y personal di Aurora 
Funeral Home pa nan bon servicio. Su ayudantenan di 
cuido na cas Eli, Carmencita, Maria Eugenia, Luisa pa 
nan atencion y na sr. Bibi Arends di Aruba Lions Club. 


Na henter famia, amistad, conocirnan, su dushi bario 
di Boegoeroei y Sabana Liber, su amigonan taxista y 
su hungadornan di futbol y domino pa nan presencia 
y sosten. Tambe pa e cooperacion di Volunteer Motor 
Unit Aruba durante e “cortejo funebré”. 


Un palabra di danki tambe ta bai na su sobrina Oety 
Martis Bermudez y esposo Ricky pa nan cooperacion na 
tur momento. 


Na su peluquera Sra. Ludmila de Cuba-Simon. 


Na nos coleganan di trabou masha danki pa e 
cooperacion y sosten brinda. Nos como yiunan ta hopi 
agradicido pa locual cu boso a haci pa nos. 


Tambe na tur cu a yama, manda krans/flor, mensahe 
di texto, tarheta di condolencia, emails, potret y 
documentario masha danki. 


Alaves nos ta invita pa compaña nos na 3 Santo 
Sacrificio di Misa cu lo tuma lugar: 


diamars 28 di juni 2022 pa 5:30 atardi na Kapel di Alto 
Vista 


diaranson 29 di juni 2022 pa 6:30 di atardi na Misa 
Santa Anna na Noord y 


diabierna 1 di juli 2022 pa 6:30 di atardi na Misa Santa 
Anna na Noord. 


Boso presencia lo ta altamente aprecia. 


Diabierna 1 di Juli 2022 


We don't remeber days, we remember moments. 
Cesare Pavese 
Gradicimento 


Pa Medio di esaki yiunan y famia Tromp-Medina 
kier a gradici tur esnan cu na un manera of otro a 
duna nos sosten, consuelo y forza cu e fayecimento 
y despedida di nos mama, wela, bisawela, ruman y 
tanta stima. 


Veronica Medina 


Carinosamente conoci como Mai, Jonca, 
Vero of Machi. 


*09-07-1930 - 118-06-2022 


Nos ta aprecia inmensamente boso tempo, 
atencion y sosten na nos. Masha danki tambe 
na tu cu a manda mensahe, flor y carchi. Danki 
na e personal di Aurora Funeral Home pa su 
excelente servicio 


Laga tur loke ta spera mi ta bunita 
Laga tur locual cu mi encontra na caminda ta bunita 


Laga tur locual cu mi laga atras keda bunita y 


Laga esakinan termina den tur buniteza 


Cu dolor profundo na nos curazon nos ta anuncia 
fayecimento di nos estimado: 


Victoriano Basilio Willems 
mihor conoci como: “Buchin” 


Acto di despedida lo ta diamars 28 juni 2022 
na Pray Funeral Home San Nicolaas di 2or pa 
4or di atardi sigi pa e acto di cremacion den 


seno familiar. 

Si, bendicion y bondad ta compaña mi tur dia di 
mi bida Lo mi biba den cas di SEÑOR, henter mi bida 
largo, Salmo: 23:6 


Cu inmenso tristeza pero agradecido pa tur locual e la 
nifica pa nos tur Nos ta anuncia cu a bay sosega den 
braza di Señor 
Carmen Livia Lampe-de Mey 
*18 Juli 1941 — +25 Juni 2022 


Cariñosamente yama Livia 
Na nomber di su querido esposo: Rufo Lampe 


Su yiunan: Jeanine Lampe, Rina y Richard Krosendijk- 
Lampe 


Su preti wowo stima: Destiny Krosendijk, Stima manera 
un yiu: Isabella Franken-Geerman y famia 


Su rumannan: tAnnie y Ceril Jansen-de Mey tWalty y 
Alida de Mey-CroestRufi de Mey tlka y Freddy Ruiz-de 
ey 


Swa y Cuñanan:tFanfan y Carmen Lampe-Boekhoudt 
Diana y tVincent Lewis-Lampe Olivia y Freddy Wever- 
LampetHarry Lampe Elsa y Jerry Croes-Lampe tLucia y 
Marco Loefstop-Lampe 


Consuegra: Lucilla Peña 


Subrino/a(nan): Jorge, Andy, Gregory, Micheal, Ivan, 
Rowie, Natasha, Michaella, tRena, Zairo Mahlon, 
Shannon, Sharissa, Alcide, Helen, t Geraldine, Gerald, 
Gilbert, Andrella, Marianella 


Amistadnan di cas: Mani Bikker, Marianita Koolman, 
Sita Croes 


Primo y primanan, bisiñanan, conocirnan, ihanan 


Demas famia: de Mey, Lampe, Krosendijk, Jansen, Ruiz, 
Boekhoudt, Lacle, Coronel, Oduber, Luidens, Lewis, 
Wever, Croes, Loefstop 


Ayudantenan: Maria y Ruth 


Acto di despedida lo tuma lugar Diabierna 1 di juli 
2022 for di 9:00 or pa 11:00 or di mainta na Pray 
Funeral Home na San Nicolas y después pa Santana 
Central na Sabana Basora. 


Nos disculpa si den nos tristeza nos por a lubida un of 
otro famia 


Diabierna 1 di Juli 2022 


Zijn wil is wijs en heilig. 
Omringd door hen die hem lief waren, is na 
een kortstondig ziekbed van ons heengegaan, 


mijn man, onze vader,schoonvader,opa en 
overgrootvader. 


Hugo James van Varsseveld 
*17-11-1949 23-06-2022 


Mvr de weduwe L.J.van Varsseveld- Smit. 


Kinderen: Hugo Jr.van Varsseveld Monique van 

arsseveld Saskia van Varsseveld en Gilbert 
Dania Kleinkinderen:Thaisha,Joemairo,Givano, 
Angelique, Rj,Mitchell, Leroy, Gillion,Saffira. 


Achterkleinkinderen:Leydjano,Liyana. 


Broers: Carlito Maduro Hubert van Varsseveld 

en Julie Simon van Varsseveld en Jane 

Chris van Varsseveld en Chantal Iwan van 
arsseveld en Painie Hendrik van Varsseveld 

Franky van Varsseveld 


Overige families op Aruba, Suriname, 
Nederland,Belgie, collega’s, leerlingen, 
vrienden en kennissen. 

Gelegenheid om afscheid te nemen en te 


condoleren op vrijdag 1 july van 7:00 pm tot 
9:00 pm bij Aurora Funeral Home. 


en op zaterdag 2 july van 9:00 am tot 11:00 
am bij Aurora Funeral Home waarna de 
crematie in besloten kring zal plaatsvinden. 


Verzoeke geen rouwbeklag. 

vv =Mainta Diabierna 1 di Juli 2022 


“Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haya 
forsa”. Salmo:23 


The Five-Finger Prayer 


The prayer was developed by Pope Francis before he 


Cu inmenso tristeza y dolor na nos curason, pero 
conforme cu boluntad di Dios, nos ta anuncia 


fayecimento di nos ser stima: SN : 
became the Pope. It is a simple, yet effective, way to pray. 


Tallest: Those 
who lead us, like 


Pointer: 
Those who teach, 
instruct and heal — 


the president Ring: Those 


and business 


who are weak, 
leaders 


sick, in trouble or 


Rosimbo Geerman 
Cariñosamente yama” Rochi” of “Mo 


Rochi” *11-12-1953 - +21-06-2022 


Na nomber di su: 


_ pray for wisdom 9, 


need healing 
y 4 


inky: 
Those closest Pinky 


to you and 


your family 


Unico yiu stima: Haime Geerman y famia 


Prayers for 


Nieto y Nieta stima: Marlon y Marilaine Geerman yourself 


Mayornan: TFrancisco y tImelda Geerman-Croes 


Rumannan: tJacento y Albertina (Tina) Geerman-Quandus 
Ramona y t Egidio Tromp-Geerman Basilio y Carmen 
Geerman-Curiel TJulian (Jan) y t Susanita(Annie) Geerman- 
Geerman Maria luisa (Isha) Geerman Francisca (Sica) y Oslin 
Croes-Geerman Severiano (Feli) y Liesje Geerman-Tromp 


Subrino y Subrinanan: Deta Tromp y famia Vivian Tromp y 
famia Michael Tromp y famia na New Jersey Bryan Geerman 
y famia Carlton Geerman y famia Lucy Geerman y famia 

Sucy Geerman y famia 


Jullie Heward y famia Giovanny Geerman y famia Rocky 
Donato y famia Osbert Croes y famia Osmar Croes y famia 
Sidney Geerman y famia Sherman Geerman y famia na 

Alemania Shirliza Geerman 


Ihanan:Michael, Osbert, Jerryk, Jullie y Shirliza 


Ex casa y mama di su yiu: Marieta Willems Mama di su nieta y 
nieto: Jeanila Filiciana Ex casa: Janet y famia 


Sobre subrino y subrinanan: Geomar, Charmaine, Joyceline, 
Monrick, Jayderick, Jerryk, Jurviénny, Fachael, Mitchell, 

Angelina, Josephine, Bryon, Caldrick, Francis, Edgar, Ciclaine, 
Andre, Marianela, Marlon, Juveally, Steve Giovanny, Giovean, 
Francene, Isaley, Oszinho, Chayenna, Osrick, Fransann, Osdin, 
Francheline, Sidmar, Sidion, Silainy, Sidrick, Sidliéne, Saidyienne, 
Shaylee 


Demas famia: Geerman, Croes, Quandus, Tromp „Curiel, 
Heward, Donato, Loefstok, Agunbero, Koolman, Varela, 
Rasmijn, Montero, Ras, Werleman, Leon, Wester, Wernet, . 
Hernandis, Erasmus, Hassell Kelly, Boekhoudt, Henriquez, Mackay, 
Angela, Willems, Filiciana 


E A 
Amigonan di domino,ex coleganan di Arubaanse Wegen Bouw 
y Thiel Corporation. T 
Oportunidad pa condolencia lo ta Diabierna 1 
di juli 2022 for di 7:00 pm pa 9:00 pm na Royal 
Funeral Home. 


Acto di despedida ta tuma lugar Dias 
juli 2022, for di 2:00 pa 4:00 di atardi | 
Funeral Home. Cremashon lo tuma I 
seno familiar. 

